शिवसेना ने तीसरे दिन भी दिया धरना
सारनी | शिव सेना का ठेका श्रमिकों की मांगों को लेकर धरना तीसरे दिन भी जारी रहा। मगर, कोई अधिकारी धरना स्थल पर नहीं पहुंचा है। जिला प्रमुख विनोद जगताप ने बताया सतपुड़ा पॉवर प्लांट में ठेका श्रमिकों का शोषण हो रहा है। इसे लेकर धरना दिया जा रहा है। ठेका श्रमिकों को राष्ट्रीयकृत बैंकों से मजदूरी का भुगतान करने, ईपीएफ देने, स्थानीय बेरोजगारों को प्लांट में 70 फीसदी रोजगार उपलब्ध कराने, ठेका श्रमिकों को गेट पास अनिवार्य देने, सुरक्षा के लिए हेलमेट, जूते, सुरक्षा बेल्ट देने, सभी ठेका कंपनियों के कार्यालय बाहर करने, आवास और उनके बच्चों को मुफ्त सुविधाएं देने की मांग को लेकर धरना दिया जा रहा है।
awa_Deva hin_Deva